นักธุรกิจ, มหาเศรษฐี และบุคคลสำคัญทางสื่อมวลชนชาวเบลเยียม

**มาร์ก กุก** (ฝรั่งเศส: *Marc Coucke*; 27 มกราคม ค.ศ. 1965 – ) เป็นนักธุรกิจ, มหาเศรษฐี และบุคคลสำคัญด้านสื่อชาวเบลเยียม ผู้ก่อตั้งอดีตบริษัทเภสัชกรรมโอเมกาฟาร์มาในดัชนีตลาดหุ้นเบล20 เขาได้แผ่ผลประโยชน์ทางธุรกิจของเขาไปยังหลายภาคส่วน รวมถึงงานศิลปะ ผ่านทางบริษัทกามาคูกาของเขา และกีฬาผ่านการเป็นเจ้าของร่วมและการสนับสนุนทีมจักรยานซูดาล ควิก-สเตป ซึ่งเป็นทีมอาชีพของสหภาพจักรยานระหว่างประเทศ รวมถึงเป็นผู้สนับสนุนสโมสรกีฬาโอลิมปิกลีลฝั่งลีกเอิง และเป็นผู้ถือหุ้นรายใหญ่ของราชสโมสรกีฬาอันเดอร์เลคต์ที่เป็นทีมลีกอาชีพของเบลเยียม

การศึกษา
--------

มาร์ก กุก ศึกษาที่วิทยาลัยเซนต์บาร์บาราในเมืองเกนต์ ก่อนเข้าเรียนที่มหาวิทยาลัยเกนต์ (เกนต์ ประเทศเบลเยียม) ซึ่งเขาศึกษาด้านเภสัชกรรม ต่อมา เขาได้รับปริญญาโทสาขาการจัดการทั่วไปจากโรงเรียนการจัดการเฟลริกเลอเฟินเกนต์

ภาพเหมือนมาร์ก กุก โดยวิลลี บอสเซม ผู้เป็นศิลปินชาวเบลเยียม

ประวัติ
-------

ใน ค.ศ. 1987 เขาได้ร่วมก่อตั้งบริษัทโอเมกาฟาร์มาร่วมกับอีวอง วังเดอวูเชล บริษัทยาเบลเยียมแห่งนี้เติบโตอย่างรวดเร็ว และใน ค.ศ. 2006 ได้มีพนักงานสามพันคนในขณะที่ดำเนินงานในสามสิบประเทศ เขาดำรงตำแหน่งกรรมการผู้จัดการของโอเมกาฟาร์มาจนถึงวันที่ 30 กันยายน ค.ศ. 2006 และกลับมาดำรงตำแหน่งในเดือนมีนาคม ค.ศ. 2008 แม้ว่าโปรไฟล์ธุรกิจของเขาจะแสดงให้เห็นถึงความสำเร็จที่สำคัญ แต่ก็มีความล้มเหลวที่ได้รับการเผยแพร่อย่างกว้างขวาง ซึ่งรวมถึงการเปิดตัวชิปโทรศัพท์อี-เวฟส์ ของโอเมกาฟาร์มาใน ค.ศ. 2008 ที่ถูกเก็บคืนหลังจากเปิดตัวได้ไม่นานเนื่องจากใช้งานไม่ได้ ส่วนในเดือนสิงหาคม ค.ศ. 2021 กุกร่วมกับกองทุนเพื่อการลงทุนวอเตอร์แลนด์ได้ถูกตัดสินลงโทษให้จ่ายเงิน 266 ล้านยูโร ให้แก่บริษัทยาเพอริโกในข้อพิพาทเรื่องการเข้าครอบครองกิจการโอเมกาฟาร์มา

หลังจากขายบริษัทโอเมกาฟาร์มา กุกได้กลายเป็นนักลงทุนรายใหญ่ในธุรกิจส่วนใหญ่ในประเทศเบลเยียมร่วมกับบริษัทการลงทุนอาลีโคลของเขาในหลายภาคส่วน เช่น อสังหาริมทรัพย์, การก่อสร้าง, ยา, เทคโนโลยี, อุตสาหกรรมอาหาร และความบันเทิง โดยในเมืองดูร์บุย เขาเป็นเจ้าของแอดเวนเจอร์แวลลีย์ ซึ่งเป็นสนามกอล์ฟ, "เลอซองกลีเยร์เดอาร์แดน" ซึ่งเป็นโรงแรมห้าดาว และ "เลชาดองเดอดูร์บุย" ซึ่งเป็นสวนสำหรับวันหยุดที่มีกระท่อม 237 หลัง ส่วนสิ่งที่สะดุดตาที่สุดคือการเป็นผู้ถือหุ้นใหญ่และประธานสโมสรฟุตบอลเบลเยียมอย่างราชสโมสรกีฬาอันเดอร์เลคต์ในเดือนมกราคม ค.ศ. 2018 ในขณะที่เขาเคยทำสิ่งนี้กับกาเฟ โอสเตนเดอ มาก่อนใน ค.ศ. 2013

ใน ค.ศ. 2007 เขาได้รับเลือกให้เป็นสมาชิกคณะกรรมการตัดสินการแข่งในรายการโทรทัศน์*เดอเบเดงเกอส์*

ชีวิตส่วนตัว
------------

มาร์ก กุก แต่งงานแล้วและมีลูกสาวสองคน เขาอาศัยอยู่ในคฤหาสน์ไมล์เอเกอที่ได้รับการปรับปรุงใหม่ในคริสต์ศตวรรษที่สิบแปดในเทศบาลเมเริลเบเกอทางตะวันออกของแฟลนเดอส์

อ้างอิง
-------

1. ↑  "Omega Pharma: History". คลังข้อมูลเก่าเก็บจากแหล่งเดิมเมื่อ 20 November 2012. สืบค้นเมื่อ 14 January 2013.
2. ↑  "Annual Report 2010" (PDF). Omega Pharma. คลังข้อมูลเก่าเก็บจากแหล่งเดิม (PDF)เมื่อ 23 March 2012. สืบค้นเมื่อ 22 April 2011.
3. ↑  "Concern behind multi-millionaire Marc Coucke fined €266 million". *The Brussels Times*. 2021-08-29. สืบค้นเมื่อ 2021-08-29.
4. ↑  Greet Lefèvre (2009-12-10). "Belgian Pearls: Belgian Castles for sale". Belgianpearls.blogspot.co.uk. สืบค้นเมื่อ 2013-11-30.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **มาร์ก กุก**

* มาร์ก กุก ที่ทวิตเตอร์
* Alychlo investment company

|  |  |
| --- | --- |
| ฐานข้อมูลการควบคุมรายการหลักฐาน: ศิลปิน แก้ไขสิ่งนี้ที่วิกิสนเทศ | 
* มิวสิกเบรนซ์

 |